CELEX: 62014TN0732
Language: da
Date: 2014-10-23 00:00:00
Title: Sag T-732/14: Sag anlagt den 23. oktober 2014 — Sberbank of Russia mod Rådet

19.1.2015   
            
            
               DA
            
            
               Den Europæiske Unions Tidende
            
            
               C 16/41
            
         
      Sag anlagt den 23. oktober 2014 — Sberbank of Russia mod Rådet
      (Sag T-732/14)
      (2015/C 016/65)
      Processprog: engelsk
      
         Parter
      
      
         Sagsøger: Sberbank of Russia OAO (Moskva, Rusland) (ved D. Rose, QC, barrister M. Lester og solicitors P. Crowther og J. Fearns)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse 2014/512/FUSP af 31. juli 2014, Rådets forordning (EU) nr. 833/2014 af 31. juli 2014, Rådets afgørelse 2014/659/FUSP af 8. september 2014 og Rådets forordning (EU) nr. 960/2014 af 8. september 2014 annulleres, for så vidt som de vedrører sagsøgeren.
               
            
                  —
               
               
                  Det fastslås, at de bestemmelser, der er sammenfattet i stævningens punkt 52, er ulovlige.
               
            
                  —
               
               
                  Rådet tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at Rådet har begået en åbenbar fejl ved at anse nogen af de kriterier for opførelse af sagsøgeren på listen over de personer, enheder og organer, der er omfattet af de restriktive foranstaltninger på baggrund af Ruslands handlinger, der destabiliserer situationen i Ukraine, for at være opfyldt for så vidt angår sagsøgeren. Sagsøgeren har gjort gældende, at den ikke opfylder kriterierne for opførelse på listen, og at Rådet derfor har overskredet sine beføjelser ved at opføre den i de anfægtede foranstaltninger.
               
            
                  2.
               
               
                  Andet anbringende om, at Rådet har tilsidesat sin forpligtelse til at begrunde sagsøgerens opførelse på listen, idet Rådet ikke har givet en behørig og tilstrækkelig begrundelse for, at sagsøgeren er omfattet af de anfægtede foranstaltninger.
               
            
                  3.
               
               
                  Tredje anbringende om, at Rådet ikke har sikret sagsøgerens ret til forsvar og ret til en effektiv domstolsbeskyttelse, idet Rådet ikke meddelte sagsøgeren, at den var omfattet af de anfægtede foranstaltninger og ikke fremlagde nogen beviser til støtte for sagsøgerens opførelse på listen.
               
            
                  4.
               
               
                  Fjerde anbringende om, at opførelsen af sagsøgeren i de anfægtede foranstaltninger udgør et ubegrundet og uforholdsmæssigt indgreb i dens grundlæggende rettigheder, herunder retten til beskyttelse af erhvervsvirksomhed og omdømme.